[{"text_idx": "#000000", "text": "Trwy glicio \"Derbyn\", rydych yn cytuno i storio cwcis ar eich dyfais er mwyn gwella'r llywio o amgylch y wefan, i ddadansoddi'r defnydd a wneir o'r safle, ac i helpu gyda'n gwaith marchnata. Gallwch weld rhagor o wybodaeth yn ein Polisi Preifatrwydd"}, {"text_idx": "#000002", "text": "Mae cerddwyr yn dod o bob cwr o'r byd i fwynhau'r daith gerdded hir glasurol hon ar lannau afonydd a thros fryniau, sy'n dilyn yr Afon Gwy am 136 o filltiroedd, o weundiroedd garw yr ucheldiroedd ym mynyddoedd Canolbarth Cymru i'r Afon Hafren gerllaw Cas-gwent. Does dim angen pasbort arnoch wrth i chi groesi yn o\u0302l ac ymlaen dros y ffin rhwng Cymru a Lloegr a chrwydro drwy gaeau eang a pherllannau seidr Swydd Henffordd. Mae Ardal o Harddwch Naturiol Eithriadol Dyffryn Gwy, gyda'i cheunentydd calchfaen dramatig, ei golygfannau godidog a'i hadfeilion rhamantaidd yn Abaty Tyndyrn, yn cloi'r daith gerdded gyda 50 o filltiroedd ysblennydd, a ddaw i ben yng nghysgod castell canoloesol sy'n sefyll ar glogwyn yng Nghas-gwent."}, {"text_idx": "#000004", "text": "Trwy gerdded hyd at 13 1\u20442 milltir y dydd, gallwch gwblhau Llwybr Dyffryn Gwy o fewn 10 diwrnod. Mae cerddwyr penderfynol a heini iawn sy'n cerdded 19 milltir y diwrnod yn gallu ei gwblhau mewn 7 diwrnod."}, {"text_idx": "#000005", "text": "Dewiswch eich tymor. Gallech fod yn edmygu perllannau afalau'r gwanwyn yn eu blodau, yn mwynhau nefoedd mis Mai o glychau glas a garlleg gwyllt, yn crwydro dolydd blodau gwyllt yr haf, neu'n mwynhau dyddiau euraid yr hydref wrth droedio'r coedwigoedd hynafol. Bydd boreau niwlog y gaeaf yn creu golygfeydd llawn awyrgylch ac mae werth rhoi dillad cynnes amdanoch i'w gweld ar grwydr drwy Ddyffryn Gwy."}, {"text_idx": "#000006", "text": "Bwyd a diod lleol, bywyd gwyllt a straeon o'r Afon Gwy"}, {"text_idx": "#000007", "text": "Dod o hyd i leoedd clud i orffwys ac adfywio..."}, {"text_idx": "#000008", "text": "Gadewch i rywun arall wneud y gwaith..."}, {"text_idx": "#000009", "text": "Mae'n gyflawniad gwych i gerdded y llwybr cyfan, pob milltir o'r 136. Nodwch y milltiroedd drwy gadw cofnod o'ch taith a chasglu stampiau pasbort (digidol) ar hyd y daith..."}, {"text_idx": "#000010", "text": "Mae'r tywyslyfr swyddogol am Lwybr Dyffryn Gwy ar gael gan Cicerone. Yn y canllaw defnyddiol, maint poced hwn mae disgrifiad o'r daith a mapiau Arolwg Ordnans (OS)."}]